**भारत सरकार**

**रक्षा मंत्रालय**

**रक्षा विभाग**

**राज्य सभा  
अतारांकित प्रश्न संख्या 213**

**01 दिसम्बर, 2015 को उत्तर के लिए**

**देश का रक्षा संबंधी आयात**

**213. श्री हरिवंश:**

क्या रक्षा मंत्री यह बताने की कृपा करेंगे कि :

(क) क्या यह सच है कि पिछले पांच सालों में हथियारों के वैश्विक आयात में भारत की हिस्सेदारी 15 फीसदी रही है;

(ख) क्या रक्षा बजट का 59 फीसदी हिस्सा हथियारों के आयात पर खर्च होता है; और

(ग) मेक इन इंडिया की अवधारणा आरंभ होने के बाद रक्षा आयात में पिछले एक साल में कितनी कमी आयी है ?

**उत्तर  
रक्षा मंत्री (श्री मनोहर पर्रीकर)**

(क) सूचना एकत्र की जा रही है और सदन के पटल पर रख दी जाएगी।

(ख) और (ग) वर्ष 2011-12 से 2014-15 की अवधि के दौरान भारतीय विक्रेताओं तथा विदेशी विक्रेताओं को दिए गए आर्डरों के संबंध में पूंजीगत अर्जन पर व्यय क्रमशः 138630.82 करोड़ रुपए (56.02%) तथा 108852.55 करोड़ रुपए (43.98%) था। विदेशी विक्रेताओं को दिए गए आर्डरों पर व्यय वर्ष 2013-14 में 35082.10 करोड़ रुपए से कम होकर वर्ष 2014-15 में 24992.36 करोड़ रुपए हुआ।

…..

- 2 -

**'एक रैंक-एक पेंशन' योजना का कार्यान्वयन न किए जाने के बारे में राज्य सभा में दिनांक 21.07.2015 को उत्तर दिए जाने के लिए तारांकित प्रश्न सं. 10 के भाग (क) और (ख) के उत्तर में उल्लिखित विवरण**

(क) और (ख): सशस्त्र सेनाओं के लिए एक रैंक-एक पेंशन के सिद्धांत को सरकार द्वारा स्वीकार कर लिया गया है। इसके कार्यान्वयन के तौर-तरीकों पर विभिन्न हितधारकों के साथ विचार-विमर्श किया गया और वर्तमान में ये सरकार के विचाराधीन है। तौर-तरीकों को सरकार द्वारा अनुमोदित किए जाने पर इसे कार्यान्वित किया जाएगा।

\*\*\*